Zoran Milanović

Zoran Milanović (* 30. oktobra 1966 w Zagrebje, SR Chorwatska, Juhosłowjanska) je chorwatski politikar. Wot februara 2020 je wón pjaty prezident republiki Chorwatskeje. Do toho bě hižo wot decembra 2011 do januara 2016 ministerski prezident Chorwatskeje.

Milanović je studował prawnistwo na Zagrebskej uniwersiće, potom běše sobudźěłaćer chorwatskeho wonkowneho ministerstwa. Wot 2007 do 2016 bě předsyda Socialdemokratiskeje strony Chorwatskeje (SDP).

Mjeztym zo zastupowaše Milanović jako šef knježerstwa skerje lěwicarske pozicije na př. nastupajo wotehnaća, přistup k Europskej uniji abo dźělenja stata a cyrkwje, je za jeho prezidentstwo skerje nacionalistiska wonkowna politika charakteristiska. Tak zasadźuje so za wjace awtonomije Chorwatskeje napřećo EU a přećiwo wojerskej pomocy za 2022 napadnjenu Ukrainu.

 Wotkazaj 

 Biografija na oficielnej webstronje chorwatskeho prezidenta 

Kategorija:Muž
Kategorija:Rodź. 1966
Kategorija:Chorwat
Kategorija:Prezident Chorwatskeje
Kategorija:Politikar (21. lětstotk)
Kategorija:Amtěrowaca hłowa stata
Kategorija:Wosoba (Zagreb)